**Învăţătura morală a Bisericii asupra contracepţiei**

Aceasta este a II-a predică din seria de trei de pr. Anthony Kopp, O Praem, înregistrată la biserica Sf. Kilian, Misiunea Viejo, CA în ianuarie, 2000.

Câţi copii e chemat un cuplu catolic să aducă pe lume? Şi v-am lăsat cu o remarcă umoristică: e un cuplu catolic chemat să aducă pe lume, să zicem, de exemplu, 25 de copii ca să se considere un cuplu bun, sfânt, catolic? Vom răspunde la această întrebare azi. Nu e nici un mod mai bun de a răspunde decât întorcându-ne la învăţătura Bisericii înseşi, prezentată în Conciliul Vatican II acum 35 de ani. Poate vă amintiţi că atunci, în 1965, ultimul document al Concilului a fost Gaudium et Spes (Biserica în lumea modernă). Se află o secţiune în Gaudium et Spes asupra problemei vieţii umane, asupra aducerii copiilor pe lume. Consider că ar fi o idee bună să răspundem la această întrebare întorcându-ne spre învăţătura oficială a Bisericii. Mă uit la paragraful 50 şi citesc următoarele:

“Căsătoria şi dragostea în căsătorie sunt, prin natura lor, orientate spre procreerea şi educarea copiilor. Într-adevăr, copiii sunt darul suprem al căsătoriei şi contribuie la binele părinţilor înşişi. Cuplurile căsătorite ar trebui să privească asta ca pe misiunea lor proprie de a transmite viaţa şi de a-şi educa copiii. Ar trebui să-şi dea seama că sunt cooperatori în dragostea lui Dumnezeu, Creatorul lor.”

Acum, să fac câteva comentarii despre aceste propoziţii pe care tocmai le-am citit în “Gaudiun et Spes”. Mai întâi, Biserica ne învaţă, şi am văzut ultima dată, că asta este exact ce ne-a revelat Dumnezeu în cuvântul său sfânt: şi anume că dragostea în cadrul căsniciei şi căsnicia sunt orientate prin natura lor să aducă copii în lume şi să-i educe. Din când în când, studenţii mă întrebau când predam religia: “ Dar, părinte, dacă vreau să mă căsătoresc, dar să nu am copii? Vom exclude copiii a priori din căsătoria noastră.” Ei bine, le spun imediat: atunci n-ar trebui să vă căsătoriţi, nu sunteţi pregătiţi pentru căsătorie. Pentru că Biserica ne învaţă, după cum ne învaţă şi Dumnezeu, unul din scopurile primordiale ale căsătoriei este să aducă copii pe lume. Aşa că evident, să te căsătoreşti şi să excluzi copiii este greşit. De asemenea, şi Conciliul ne învaţă că pruncii nu sunt numai **un** dar al căsătoriei, ci **supremul** dar. Sunt sigur că voi, mamelor şi taţior, v-aţi ţinut copiii în braţe, după ce s-au născut şi aţi realizat asta instinctiv. Cel mai mare dar al căsătoriei este o nouă viaţă, un copil. Când ţineţi în braţe copilul, este evident că asta e o expresie de iubire a cuplului şi ce dar frumos e acesta. Citim aici, de asemenea, că pruncii contribuie la binele părinţilor.

Am două surori care au copii şi, desigur, şi cumnaţii mei şi eu vedem clar, că în ultimii ani de când sunt căsătpriţi, s-au schimbat după,ce au avut copii. Asta schimbă cuplul spre mai bine. Pentru că evident că dacă ai copii trebuie să creşti în dragoste, în special în dragostea care cere sacrificii. Trebuie să te sacrifici pentru copii şi, desigur, trebuie să creşti în răbdare şi în alte virtuţi de asemenea. Şi de aceea aducerea copiilor pe lume face un mare bine cuplurilor, în special bine spiritual. Citim, de asemenea, că cuplurile au privilegiul de a coopera cu dragostea lui Dumnezeu, Creatorul. După cum ştiţi, Dumnezeu n u aruncă copii din cer. Cuplul trebuie să copereze cu Dumnezeu în aducerea vieţii pe pământ. Dumnezeu nu va face asta singur. Soţul şi soţia trebuie să coopereze cu Dumnezeu, Creatorul, în a a duce copii pe lume. Gândiţi-vă deci cât de aproape este un cuplu de Dumnezeu, Creatorul. Ce dar minunat este acesta: de a lucra aşa aproape de Dumnezeu.

Dar asta încă nu răspunde întrebării: ce aşteaptă Dumnezeu în ceea ce priveşte aducerea copiilor pe lume? Câţi se aşteaptă să aducem pe lume? Ei bine, primul lucru pe care trebuie să-l ţinem minte este ce ne spune Conciliul la sfârşitul acestei secţiuni, unde citim: “Printre cuplurile creştine care astfel îndeplinesc misiunea dată lor de Dumnezeu de a a aduce copii pe lume, o menţiune specială ar trebui făcută despre cei care, după reflecţie prudentă şi decizie comună, curajos purced la a creşte un număr mare de copii.” Cu alte cuvinte, Biserica ne învaţă că acele cupluri care sunt generoase şi curajoase în a aduce un mare număr de copii pe lume, trebuie să fie recomandate. Ştiţi, desigur, din punct de vedere istoric, în ultimii 30+40 de ani, familiile catolice numeroase, erau destul de comune. Azi nu mai pare aşa de comun. Eu am crescut într-o familie de 5 copii, despre care cred că azi e considerată o familie numeroasă. Ca să fiu sincer cu voi, când sora mea Anne şi David, fratele meu, au apărut, mă plângeam ocazional părinţilor, spunându-le: “De ce a trebuit să aveţi aşa mulţi copii?” Dintr-o perspectivă egoistă , crdeam că ne-am fi descurcat mult mai bine dacă am fi fost mai puţini copii, aşa am fi putut avea lucruri mai drrăguţe cum ar fi o maşină nouă sau un televizor color. Ei bine, uitându-mă la asta după 20-30 de ani, îmi dau seama că a fost o binecuvântare să cresc într-o familie aşa de numeroasă, o familie cu 5 copii. Pentru că în cele din urmă în viaţă, persoanele de care poţi depinde sunt membrii familiei tale. Ce binecuvântare e pentru mine să am 3 surori şi un frate cu care pot, într-o anumită măsură să îmi împart viaţa! Ce binecuvântare e să creşti într-o familie numeroasă! Biserica ne spune că celor căsătoriţi li se recomandă să aibă o familie mare cu generozitate şi curaj.

Dar aţi observat în acele propoziţii spuse de Biserică, că acest lucru trebuie făcut după o reflecţie prudentă şi comună? Cu alte cuvinte, hotărârea e luată de soţ şi de soţie. Mai devreme, în ce citeam, Biserica ne învaţă acestea: E cuplul însuşi cel care ajunge la aceste judecăţi în faţa lui Dumnezeu? Cu alte cuvinte, sunt soţul şi soţia în faţa lui Dumnezeu, împreună trebuie să ia decizia asupra a cât de complet vor colabora cu Dumnezeu în a adduce viaţă pe pământ. Eu, ca preot, sau orice preot, sau episcop, sau Papa nu vă pot spune că trebuie să aveţi 5 copii. Nu, e decizia voastră, a soţului şi a soţiei, în faţa lui Dumnezeu, consultându-vă cu El, în rugăciune în faţa lui , întrebându-l: “ Doamne, câţi copii vrei să aduc pe lume?“ Ăsta e primul lucru pe care să-l avem în vedere. E decizia comună a soţului şi soţiei în faţa lui Dumnezeu. De asemenea, Biserica spune că după reflecţie prudentă, anumiţi factori trebuie luaţi în consideraţie ca să se ajungă la această hotărâre. Unii dintre aceşti factori sunt, de asemenea, numiţi de Biserică. Implică urmărirea propriului bine şi al copiilor deja născuţi sau care se vor naşte, abilitatea de a citi semnele timpului şi propria situaţie materială şi spirituală, şi în cele din urmă estimarea binelui familiei, societăţii şi Bisericii. Cu alte cuvinte, cuplul, luând această decizie în faţa lui Dumnezeu în rugăciune, ar trebui să ţină cont şi de aceşti factori.

Sunt câteva motive legitime pentru a amâna sau a nu mai adduce copii pe lume. Şi care sunt aceste motive legitime? Ei bine, sunt 3.Primul ar putea fi numit financiar, dacă cuplul nu are bani sau casă, ar fi prudent dacă ar amâna o nouă naştere. Ştiu un cuplu care a amânat o nouă naştere pentru un an şi jumătate. Au făcut asta pentru că soţul pe atunci nu câştiga bani. El făcea un stagiu, şi singura persoană din familie care câştiga era soţia. Aşa că a fost prudent pentru ei să să amâne o nouă naştere până soţul va avea o slujbă din care să câştige bani. Deci, există motivul financiar. Al doilea motiv ar fi unul de ordin genetic. Cu alte cuvinte, dacă ar fi sigur faptul că un copil s-ar naşte, cu un defect din naştere, nu un defect mic, dar ceva serios, ăsta ar fi un motiv serios pentru a amâna o nouă naştere. Ultimul, cel de-al treilea ţine de sănătate. Dacă sănătatea femeii ar fi în pericol în cazul în care ar mai avea un copil, şi ăsta ar fi un motiv legitim pentru a amâna o nouă naştere sau de a nu mai avea nici un copil. Acestea sunt evident motive serioase.

Cei căsătoriţi trebuie să-şi dea seama că în comportamentul lor, nu trebuie să-şi urmeze propriile fantezii. Trebuie să fie conduşi de conştiinţă, iar conştiiţa trebuie să fie formată de legea lui Dumnezeu, în lumina învăţăturii autoritare a Bisericii, care e interpretatorul authentic al Legii lui Dumnezeu. Deci, în a ajunge la această decizie, ca soţ şi soţie în faţa lui Dumnezeu, cuplul trebuie să aibă în vedere învăţătura Bisericii. Biserica este interpretatorul legii lui Dumnezeu. Mă tem că azi sunt multe cupluri catolice căsătorile în biserică care au uitat partea aceasta. Luând această decizie de a fi deschişi vieţii , trebuie să aveţi în vedere învăţătura Bisericii. Eşuarea în a face asta, e eşuarea în a auzi vocea lui Dumnezeu.

Atunci care e avantajul de a urma tot ce v-am spus în predică? Ultima propoziţie din Gaudium et Spes: ” De câte ori soţii creştini în spirit de sacrificiu şi încredere în Providenţa Divină îşi îndeplinesc îndatoririle de a procrea cu responsabilitate generoasă umană şi creştină, ei îl glorifică pe Creator şi se perfecţionează în El.” Deveniţi sfinţi şi mai aproape de a fi sfinţi când vă îndepliniţi reponsabilităţile în spirit de sacrificiu şi cu încredere în Providenţa Divină. Acum, fraţi şi surori, asta e întrebarea ultimă: “Dacă, ca cuplu căsătorit, sunteţi generoşi în a aduce viaţă pe pământ şi dacă sunt anumite circumstanţe în care legitim pot amâna o nouă naştere sau să nu mai am copii în căsătoria mea, ce înseamnă asta? Care e mijlocul legitim şi moral care mă îndeamnă să fac asta? Cum voi face asta? Încă o dată, la aceste întrebări voi răspunde în următoarea predică.

Această predică este disponobilă şi pe CD. Contactaţi God’s plan for life la bgmurphy@cox.net sau 949 235- 4045.